钦定古今图书集成/明伦汇编/官常典/第525卷 > 叶仙鼐
## 钦定古今图书集成/明伦汇编/官常典/第525卷 > 叶仙鼐

按《元史》本传：“仙鼐，畏吾人。父土坚海牙，以才武从太
祖、太宗，平金及西夏，俱有功。仙鼐幼事世祖于潜藩，

驰击之，其众骇溃，赏白金、貂裘。明年，讨李璮，以功赏
白金五百两，授西道都元帅、金虎符、土蕃宣慰使。”仙
鼐素熟夷情，随地厄塞，设屯镇抚之，恩威兼著，顽犷
皆悦服。赐金币钞及玉束带，为宣慰使。历二十四年，
迁云南行省平章政事，寻改江西行省平章政事。巨
盗锺明亭积年为害，仙鼐讨擒之。至元三十一年，成
宗即位，召还，赐玉带，改陕西行省平章政事，谢事归
陇右。十年卒。赠协恭保节功臣、太保、仪同三司、上柱
国、巩国公，谥“敏忠。”子《完泽》。